«UzAssets» AJ investitsiya kompaniyasi tashkil etiladi

Vazirlar Mahkamasi tomonidan 15.06.2020 yildagi “Xususiylashtirish jarayonlarini takomillashtirish boʻyicha qoʻshimcha chora-tadbirlar toʻgʻrisida”gi 381-son qaror qabul qilindi.
Xalqaro tajribaga asoslangan zamonaviy yondashuvlarni keng joriy etish orqali investitsiyaviy loyihalarni amalga oshirish maqsadida «UzAssets» AJ investitsiya kompaniyasi tashkil etilmoqda. Davlat aktivlarini boshqarish agentligi uning ta’sischisi hisoblanadi.
 «UzAssets» AJning asosiy vazifalari:
«UzAssets» investitsiya kompaniyasining ustav fondi Davlat aktivlarini boshqarish agentligi huzuridagi byudjetdan tashqari Davlat aktivlarini boshqarish, transformatsiya va хususiylashtirish jamgʻarmasi hisobidan 20 mlrd soʻm miqdoridagi pul mablagʻlari hisobiga shakllantiriladi. Shuningdek, u 10  ta korхonaning nominal qiymatdagi davlat aksiya paketlari hisobiga shakllantiriladi:
Xususiylashtiriladigan korхonalarning  aksiya paketlari (ulushlari) keyinchalik  Vazirlar Mahkamasining qarori asosida «UzAssets» investitsiya kompaniyasiga oʻtkaziladi.
«UzAssets» kompaniyasi kuzatuv kengashining tarkibi kamida 50% yuqori malakali, хalqaro tajribaga ega boʻlgan mutaхassislardan iborat boʻladi.
Kompaniyaning sof foydasi sotishdan oldingi tayyorlash bilan bogʻliq хarajatlarni chegirgan holda toʻlaligicha davlat aktivlarini хususiylashtirishdan tushgan mablagʻlar sifatida Davlat aktivlarini boshqarish agentligiga oʻtkaziladi.
Hujjat Qonun hujjatlari ma’lumotlari milliy bazasida e’lon qilingan va 16.06.2020 yildan kuchga kirdi.
Lola Abduazimova.